Snakken om mulige lukninger af skoler har været ført i mange nordjyske kommuner, og nu er det sandhedens time i Thisted Kommune. I flere måneder har byrådet haft emnet på dagsordenen, uden nogen beslutninger. Men på byrådsmødet i aften, skal den kommende skolestruktur for kommunen afgøres. Byrådsgrupperne har op til mødet ført adskillige forhandlinger, bl.a. hos Venstre. Borgmesteren holder møde med den øvrige byrådsgruppe, helt op til byrådsmødets start. - Det ser fornuftigt ud, men det er svært at forholde sig til, hvordan det præcist lander. I Venstres gruppe har vi et møde lige inden byrådsmødet, hvor vi nok får det sidste på plads, men så svært er det altså, erkender borgmester Lene Kjelgaard Jensen (V) til Nordjyske.

Opsummering:
Thisted Byråd vil på deres byrådsmøde i aften beslutte, at der lukkes skoler. Hvilke skoler det vil dreje sig om, er stadig et åbent spørgsmål. Indtil det sidste, arbejder partierne på at finde en løsning.